

**PÁLYÁZATI FELHÍVÁSA**

OMÉK 2019.09.26-09.29.

ORSZÁGOS MEZÕGAZDASÁGI ÉS ÉLELMISZERI KIÁLLÍTÁS

## MARKETING DÍJÁRA

A Magyar Marketing Szövetség hetedik alkalommal írja ki pályázatát az OMÉK-on kiállítási Marketing Díjra. A kiállítási Marketing Díj növekvő értékét bizonyítja, hogy nem csak a nyertesek, hanem a pályázaton indultak is felhasználták a részvétel presztízst erősítő hatását marketing kommunikációjukban. Biztosak vagyunk abban, hogy a Díj erősíti a gazdálkodó szervezetek üzleti jó hírét, alátámasztja marketing aktivitását. A Szövetség ezúton hívja fel a kiállítók figyelmét a pályázati kiírásra és várja jelentkezésüket.

A kiírók a kiállítási Marketing Díjjal a gazdaság egyik kiemelt területeként kezelt mezőgazdaság és élelmiszeripar eredményességét kívánja támogatni és erősíteni, és ezzel megfelelő publicitást biztosítani a jó szakmai példáknak, üzleti sikereknek, erősíteni a cégek jó hírét, presztízsét.

# A kiírók célja a pályázat meghirdetésével elsősorban a figyelem felkeltése a marketing szakma fontosságára és hasznára, a korszerű marketing technikák bemutatásával példa állítása a kezdő cégek, vállalkozások számára, valamint ösztönzés a magasabb szakmai tudás elérésére és gyakorlati alkalmazására.

1. **A pályázat résztvevője:** lehet minden cég, vállalkozás, szakmai szervezet vagy magánszemély, aki saját standdal részt vesz az OMÉK 2019. kiállításon és a *Jelentkezési Lap* beküldésével jelzi részvételi szándékát.
2. **A pályázat tárgya:** A cég vagy vállalkozás kiállításon való megjelenésének marketing stratégiája, eszközrendszere, az üzletpolitikai célokat szolgáló és alátámasztó koncepciója.
3. **A pályázat tartalmazza:** a kitöltött - mellékelt - pályázati lapot, valamint az abban szereplő szempontok részletes kifejtését, dokumentálását.

**A pályázatot csak a kitöltött jelentkezési lappal, a mellékletekkel és a pályázati díj átutalásával együtt tekintjük érvényesnek!**

1. **A pályázat két kategóriája:** a./ Mezőgazdaság b./ Élelmiszeripar
2. **Beküldési határidő:** 2019. szeptember 15.
3. **Beküldési cím:** Magyar Marketing Szövetség 1142 Budapest, Kassai út 71.
4. **Információ:**Magyar Marketing Szövetség részéről kapcsolattartó:
Komáromi Eszter, főtitkár
telefon: +36 30 297 2139
e-mail: marketing@marketing.hu
www.mmmsz.eu

MMSZ Agrár- és Élelmiszermarketing Tagozat részéről szakmai kapcsolattartó:
Dr. Totth Gedeon, az Agrár- és Élelmiszermarketing Tagozat elnöke
telefon: 20 916 1794,
e-mail: totth.gedeon@uni-bge.hu

1. **A zsűrit** a Magyar Marketing Szövetség kéri fel és bízza meg. A zsűri résztvevői között az MMSZ felkért szakértői szerepelnek. A zsűri döntése nem megfellebbezhető.
2. **Az elbírálás módja:** szakmai szempontok alapján, az aktualitás, a korszerűség, az ötletesség figyelembe vételével történik. A *Jelentkezési Lap* pontjai csak a pályázat rövid leírását tartalmazzák, adatai csak tájékoztató jellegűek. A bírálat a részletesen kidolgozott pályamunka alapján történik, majd ezt követően a zsűri a kiállítás helyszínén megtekinti a standokat és értékeli, hogy azok mennyire tükrözik a célkitűzéseket, mennyire vannak összhangban a pályázatokban leírtakkal.
3. **A pályázat részvételi díja:** bruttó 10.000.-Ft., melyet a pályázat benyújtásával egy időben kérünk a Magyar Marketing Szövetség Duna Takarékszövetkezet 58600551-11170918 számlájára. A részvételi díjról utólag számlát állítunk ki.
4. **Díjátadás:** ünnepélyes keretek között az OMÉK 2019. kiállításon a Nemzeti Agrárgazdasági Kamara standján (A pavilon) kerül sor az OMÉK Marketing Díj átadására. A Magyar Marketing Szövetség a zsűri döntését és az értékelést szakmai fórumokon nyilvánosságra hozza.

##### Budapest, 2019. július 2.

Magyar Marketing Szövetség Elnöksége